Številka: 900-170/2020-4

Datum: 14. 9. 2020

**Z A P I S N I K**

6. izredne seje Sveta Četrtne skupnosti Rožnik MOL, ki je bila v soboto, 12. 9. 2020 ob 9.00 uri na igrišču OŠ Vič, Abramova ulica 26, Ljubljana.

Sejo je na podlagi 58. člena Statuta Mestne občine Ljubljana sklical in vodil predsednik Sveta Četrtne skupnosti Rožnik Mestne občine Ljubljana Aleš Jenko (v nadaljevanju: predsedujoči).

**NAVZOČI ČLANI SVETA**: Aleš Jenko, Tina Roš, Klemen Sodržnik, Žiga Sodržnik, Vesna Škerl, Rebeka Tomšič, Živa Vidmar, Jožica Vrhunc in Matej Weissenbach

**ODSOTNI ČLANI SVETA:** Tomaž Čučnik, Anton Franc Gunde, Anita Jelen, Uroš Logar, Primož Ptičak in Tanja Šumi

**OSTALI NAVZOČI:** Vesna Kambič in Anto Bagarič - oba Služba za lokalno samoupravo MU MOL.

Predsedujoči je ugotovil, da je od 15 članov sveta, prisotnih 9 članov, kar je pomenilo, da je bil svet sklepčen in je lahko začel z delom.

Predsedujoči je sejo pričel z naslednjim dnevnim redom:

D N E V N I R E D:

1. **Izvedba 4. Športnih iger ČS Rožnik**

**AD 1**

**IZVEDBA 4. ŠPORTNIH IGER ČS ROŽNIK**

Člani sveta so se ob 9.00 uri zbrali na zbirnem mestu na igrišču Osnovne šole Vič. Predsednik je uvodoma pozdravil vse prisotne, ter se jim zahvalil za udeležbo.

Člani in članice Sveta ČS Rožnik so se v nadaljevanju seznanili s časovnico prireditve in razporedi tekem v posameznih disciplinah. Navzoči so aktivno sodelovali pri izvedbi prireditve, nekateri so tudi tekmovali na tekmah. Prireditev je potekala v sproščenem, a tekmovalnem vzdušju, ob prijetni glasbi in lepem vremenu.

Po zaključku prireditve, je predsedujoči dal na glasovanje naslednji

**Predlog SKLEPA 1/6izr:**

**Svet Četrtne skupnosti Rožnik Mestne občine Ljubljana ocenjuje, da je prireditev »4. športne igre ČS Rožnik«, v celoti uspela in upa, da bo organizacija te prireditve uspešna tudi prihodnje.**

Navzočih je bilo 9 članov sveta.

Za predlagani sklep je glasovalo 9 članov.

**Sklep št. 1/6izr je bil sprejet.**

Seja je bila zaključena ob 19.30 uri.

Zapisala:

Vesna Kambič

|  |  |
| --- | --- |
|  | Aleš Jenko Predsednik Sveta Četrtne skupnosti RožnikMestne občine Ljubljana |